83/2025. (II.19.) határozat melléklete

**MEGÁLLAPODÁS KÖZÉRDEKBŐL TÖRTÉNŐ**

**VÍZILÉTESÍTMÉNY LÉTESÍTÉSÉHEZ**

amely létrejött egyrészről

**MÁV Pályaműködtetési Zártkörűen Működő Részvénytársaság**

rövidített elnevezése: MÁV Pályaműködtetési Zrt.;

székhely: 1117 Budapest, Budafoki út 79.;

cégjegyzéket vezető bíróság: Fővárosi Törvényszék Cégbírósága;

cégjegyzékszám: 01-10-143081;

statisztikai számjele: 10856417-5221-114-01;

adószám: 32694422-2-43;

számlavezető pénzintézet: K&H Bank Hungary Zrt.;

pénzforgalmi jelzőszám: 10405004-49575453-53491002;

képviseli: **Berecz Juliánna** ingatlanfenntartási és gazdálkodási igazgató és **Széles Marianna** általános vezérigazgató-helyettes;

mint az ingatlanok vagyonkezelője (a továbbiakban: MÁV Zrt.)

másrészről,

**Mór Városi Önkormányzat**

székhely: 8060 Mór, Szent István tér 6.;

törzskönyvi azonosító szám (PIR): 727222;

államháztartási egyedi azonosító: 736822;

statisztikai számjele: 15727220-8411-321-07;

adószám: 15727220-2-07;

számlavezető pénzintézet: Erste Bank Hungary Zrt.;

pénzforgalmi jelzőszám: 11600006-00000000-76354634;

képviseli: Fenyves Péter polgármester;

mint engedélyes (a továbbiakban: **Engedélyes**),

a továbbiakban együtt: **Felek** között alulírott napon és helyen, az alábbi feltételekkel.

**Preambulum**

1. A Felek előtt ismert, hogy az Engedélyes a „MÓR, Észak-Nyugati Ipari Park csapadékvíz levezető árok vízjogi engedélyezési, kiviteli egyesített terve” megnevezésű beruházás keretében csapadékvíz levezető árok megvalósítását tervezi.
2. Felek előtt ismert, hogy az Engedélyesnek a beruházás megvalósításához érvényes jogcímmel szükséges rendelkeznie a beruházásban szereplő ingatlanok használatára.
3. Felek az ingatlanok használatának szabályozása, valamint a Létesítmény jogi helyzetének meghatározása érdekében megállapodást (a továbbiakban: **Megállapodás**) kötnek az alábbiak szerint.
4. **A tervezett beruházás és az azzal érintett Ingatlanok, valamint a kártalanítás**
5. Felek rögzítik, hogy a jelen megállapodás érinti a Magyar Állam tulajdonában és a MÁV Zrt. vagyonkezelésében álló **Mór 0821/1** helyrajzi szám alatti, külterületi fekvésű, kivett közforgalmi vasút megnevezésű, 1 ha 2361 m² területű ingatlant, a **Mór 0821/2** helyrajzi szám alatti, külterületi fekvésű, kivett közforgalmi vasút megnevezésű, 1 ha 0727 m² területű ingatlant, valamint a **Mór 0821/3** helyrajzi szám alatti, külterületi fekvésű, kivett közforgalmi vasút megnevezésű, 1 ha 2833 m² területű ingatlant (továbbiakban: **Ingatlanok**).

A MÁV Zrt. nyilvántartása alapján az Ingatlanok az 5. vonalszámú Székesfehérvár - Komárom (Rendező) vasútvonalon találhatóak, mely a nemzeti vagyonról szóló 2011. évi CXCVI. törvény (a továbbiakban: **Nvtv.**) 1. mellékletének B) pontja alapján az országos törzshálózati vasúti pályák közé tartozik.

Az Ingatlanok a Kincstári Vagyoni Igazgatóság és a MÁV Rt. között 2001. szeptember 7. napján létrejött Vagyonkezelési Szerződésben és/vagy az MNV Zrt, a MÁV Zrt. és a NIF Zrt. által megkötésre került, 2014. év december hó 18. napján hatályba lépett Vagyonrendezési, Vagyonátadási és Vagyonkezelésbe adási szerződésben szerepelnek. A közhiteles ingatlan-nyilvántartásban a MÁV Zrt. vagyonkezelő jogállású, ezért a nemzeti vagyonról szóló 2011. évi CXCVI. törvény 11. § (8) bekezdése alapján az Ingatlanok tekintetében a tulajdonosi jogokat a MÁV Zrt. jogosult és köteles gyakorolni.

1. A Felek megállapítják, hogy az Engedélyes megbízásából Török Miklós tervező (VZ/07-0241; 8000 Székesfehérvár, Diófa u. 4.) által 2022. év április hónapban elkészített „MÓR, Észak-Nyugati Ipari Park csapadékvíz levezető árok vízjogi engedélyezési, kiviteli egyesített terve” megnevezésű, 17/2022. munkaszámú tervdokumentáció szerint csapadékvíz levezető árok (a továbbiakban együtt: **Létesítmény**) által terhelni kívánt **66 m2** (a továbbiakban: **Terhelt terület**) területű ingatlanrész használatának szabályozására vonatkozóan jelen megállapodást kötik.
2. A mederburkolási munkálatokkal érintett árok által elfoglalt terület nem változik, így a MÁV Zrt. számára új kötelezettséget nem keletkeztet, meglévő kötelezettségei nem válnak terhesebbé, továbbá a Létesítmény a vasúti közlekedésről szóló 2005. évi CLXXXIII. törvény (továbbiakban: Vtv.) 2. § 2.21.1 pontjai szerinti a vasút pálya védelmére épített mérnöki szerkezetnek minősül, és a Vtv. 2.21. pontja alapján a vasúti pálya része.

Mindezekre tekintettel az Ingatlanok használatának korlátozása nem merül fel, így a MÁV Zrt.-t vagy az MNV Zrt. nem illeti meg kártalanítás.

1. Az 1.2. pontban körülírt Létesítmény építésének meghiúsulását Engedélyes írásban köteles bejelenteni a MÁV Zrt.-nek.

**2. Az Ingatlanok használata**

1. A MÁV Zrt. jelen megállapodás aláírásával hozzájárul ahhoz, hogy az Engedélyes az Ingatlanokon – a szükséges hozzájárulások, engedélyek beszerzését, valamint azok véglegessé válását követően – az 1.2. pontban meghatározott tervdokumentáció alapján a beruházást megvalósítsa a szükséges hatósági engedélyekben, valamint jelen Megállapodásban foglaltak betartása mellett.
2. A kivitelezési, ellenőrzési, munkákat megkezdésük előtt 8 munkanappal, az azonnali hiba- és kárelhárítási munkákat a hiba és káresemény jelentkezésekor a MÁV Zrt. Pályavasúti Területi Igazgatóság Budapest (1087 Budapest, Kerepesi út 3.; bp.palyavasut@mav.hu) részére be kell jelenteni.
3. Az Ingatlanokon való tartózkodás során az Engedélyes és/vagy Üzemeltető, valamint annak megbízottja/tervezője/kivitelezője köteles betartani „a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről” szóló 77/2020. (VII. 03. MÁV Ért. 18.) EVIG számú Elnök-vezérigazgatói utasításban foglaltakat.
4. Engedélyes kötelezettséget vállal arra, hogy amennyiben a Létesítmény megépítésével összefüggésben az Ingatlanokon zöldkár, taposási kár, vagy egyéb kár keletkezik, azt a Ptk. szabályai szerint kártérítés jogcímén megtéríti.
5. Felek rögzítik, hogy a Létesítmény megépítésével összefüggésben az Ingatlanokon végzett - a környezet igénybevételével járó - tevékenység tekintetében Engedélyes minősül környezethasználónak.

A tevékenységből keletkező környezetveszélyeztetés, környezetkárosítás, védett természeti érték vagy terület veszélyeztetése, természetkárosítás esetén, a megelőzés és helyreállítás költségei a környezethasználót terhelik.

Amennyiben a Létesítmény megépítése során Engedélyes által az Ingatlanokon végzett tevékenységgel összefüggésben az illetékes hatóság a MÁV Zrt.-t bírság megfizetésére, vagy megelőző, illetőleg helyreállítási intézkedések megtételére kötelezi, a bírság összegét, valamint a megelőző, illetőleg helyreállítási intézkedések teljesítésével összefüggésben felmerülő költségeket MÁV Zrt. jogosult továbbterhelni Engedélyesre, Engedélyes pedig köteles azt a MÁV Zrt. részére megfizetni.

A bírság összegéről, valamint a megelőző, illetőleg helyreállítási intézkedések teljesítésével összefüggésben felmerülő költségek összegéről a MÁV Zrt. számlát állít ki, melynek fizetési határideje a számla keltétől számított 15. naptári nap. A bekövetkezett környezetveszélyeztetés, környezetkárosítás, védett természeti érték vagy terület veszélyeztetése, illetve természetkárosítás esetén az Engedélyes a MÁV Zrt.-vel köteles együttműködni. A fentiekre tekintettel, a környezet védelmének általános szabályairól szóló 1995. évi LIII. törvény 102. § (2) bekezdése szerint - a tárgyi Ingatlanokon, a Létesítmény megépítésével és üzemeltetésével összefüggésben az Ingatlanokon végzett a környezet igénybevételével járó tevékenység tekintetében, - a MÁV Zrt. környezetkárosodásért, illetve a környezetveszélyeztetésért való egyetemleges felelősség alól mentesül.

1. Az Ingatlanokon végzett munkálatok megvalósításához szükséges hatósági és egyéb engedélyek beszerzése és az abban foglaltak maradéktalan betartása az Engedélyes feladata, továbbá az engedélyezés/kivitelezés költségei sem most, sem később, semmilyen formában és jogcímen nem követelhetők a MÁV Zrt.-től. Jelen megállapodás alapján végzett tevékenységgel kapcsolatos minden felelősség, a tűz-, munka- és balesetvédelmi szabályok biztosítása, betartása az Engedélyes kötelezettsége.

**3. A Létesítmény jogi helyzete**

1. Felek megállapítják, hogy a Létesítmény megvalósításával az Ingatlanok továbbra is a Magyar Állam tulajdonában és a MÁV Zrt. vagyonkezelésében maradnak, azokon nem keletkezik osztott tulajdon (Nvtv. 6. § (1) bekezdés).
2. A Felek rögzítik, hogy a Létesítményt – annak a jelen Megállapodás 3.3. pontjában rögzített, MÁV Zrt részére történő átadásáig – az Engedélyes idegen dolgon végzett beruházásként tartja nyilván.
3. Felek rögzítik, hogy a Vtv. 31. § (1) bekezdése értelmében a Létesítményt, mint a vasúti pálya részét a MÁV Zrt. köteles üzembiztos állapotban tartani, melyre való tekintettel Felek megállapodnak, hogy a Létesítményt, annak üzembehelyezését/használatbavételét követő 60 napon belül az Engedélyes a MÁV Zrt. részére térítésmentesen átadja. Az átadás során keletkező költségek megfizetését, ide értve de nem kizárólagosan az Áfa fizetési kötelezettséget is, jelen Megállapodás aláírásával az Engedélyes vállalja.
4. Felek megállapodnak abban, hogy a Létesítményt az Engedélyes saját költségén, felelősségére és kockázatára valósítja meg a létesítési engedélynek megfelelően. Engedélyes kijelenti, hogy a Létesítmény létesítésének költségeivel kapcsolatos, illetve harmadik személyek Létesítménnyel kapcsolatos igényeivel összefüggésben a MÁV Zrt.-vel és a Magyar Állam bármely képviselőjével szemben semminemű igényt semmilyen jogcímen követelést nem érvényesíthet.
5. Ameddig a Létesítményt az Engedélyes át nem adta a MÁV Zrt. részére, addig az Engedélyes köteles a Létesítmény későbbi megváltoztatásához, rekonstrukciójához, tartozékok, lecsatlakozások építéséhez a MÁV Zrt.-től engedélyt kérni.

**4. A hatósági engedéllyel kapcsolatos nyilatkozatok**

1. Az Engedélyes kijelenti, hogy a beruházás megvalósításához szükséges munkálatok során a hatósági határozatban, jelen Megállapodásban, valamint a Megállapodás mellékletét képező MÁV Zrt. Pályavasúti Területi Igazgatóság Budapest 23718-2/2022/MAV/MAV számú hozzájárulásában, továbbá a MÁV Zrt. Környezetvédelem, Energetika és Minőségirányítás 23718-3/2022/MAV/MAV számú nyilatkozatában rögzítetteket köteles betartani.
2. Az Engedélyes tudomásul veszi, hogy amennyiben az Ingatlanok tulajdoni lapjainak bármelyik részén jogosult/jogosultak van/vannak bejegyezve, jogilag jelentős tény, illetve jogi jelleg került feljegyzésre, valamint a széljegyen kérelem/kérelmek található/találhatók, akkor az engedélyezési eljárás során, a jogosulttal/jogosultakkal és a kérelmezővel/kérelmezőkkel a szükséges egyeztetés lefolytatása az Engedélyes kötelezettsége, és az ennek elmulasztásából eredő mindennemű kárt viselni köteles.

**5. Vegyes rendelkezések**

1. Engedélyes kötelezettséget vállal az alábbiakra:
2. a jelen megállapodásban és az állami vagyonnal való gazdálkodásról szóló 254/2007. (X. 4.) Korm. rendeletben (továbbiakban: **Vhr.**) előírt beszámolási, nyilvántartási, adatszolgáltatási kötelezettségeket teljesíti,
3. az Ingatlanokat a jelen Megállapodás előírásainak és a tulajdonosi rendelkezéseknek, valamint jelen Megállapodásban meghatározott hasznosítási célnak megfelelően használja,
4. a Létesítmény Ingatlanokon történő megvalósításában, fenntartásában, üzemeltetésében – Engedélyessel és az Üzemeltetővel közvetlen vagy közvetett módon jogviszonyban álló harmadik félként – kizárólag természetes személyek vagy az Nvtv. 3. § (1) bekezdés 1. pontja szerinti átlátható szervezetek vesznek részt.

Engedélyes kijelenti, hogy az Nvtv. 3. § (1) bekezdés a) pontja szerint a törvény erejénél fogva átlátható szervezetnek minősül.

Engedélyes kijelenti, hogy önkormányzati adósságrendezési eljárás alatt nem áll.

Engedélyes tudomásul veszi, hogy a jelen Megállapodást a MÁV Zrt. kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – az Engedélyessel közvetlen vagy közvetett módon jogviszonyban álló harmadik fél - szervezet a jelen Megállapodás megkötését követően beállott körülmény folytán már nem minősül átlátható szervezetnek.

Engedélyes a Megállapodás hatálya alatt haladéktalanul tájékoztatni köteles a MÁV Zrt.-t a fentiek szerinti körülmény felmerüléséről.

1. Az Engedélyes tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét a Megállapodás hatálya alatt más gazdasági társaság veszi át, úgy ezen gazdasági társaság az Engedélyes külön hozzájárulása nélkül jogosult a Megállapodásba a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen jogutódlás az Engedélyes jogait nem csorbítja, kötelezettségei teljesítését nem teszi terhesebbé.
2. Felek jelen Megállapodást aláíró képviselői a Ptk. 3:31.§-ára is különös figyelemmel jelen Megállapodás aláírásával kijelentik és teljeskörű személyes felelősséget vállalnak azért, hogy jelen Megállapodás vonatkozásában képviseleti joguk nincs korlátozva és nyilatkozattételük nincs feltételhez vagy jóváhagyáshoz kötve. Amennyiben az aláírók nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Megállapodás aláírásával nyilatkoznak arról, hogy a feltétel bekövetkezett, vagy a szükséges jóváhagyást megszerezték, illetve a korlátozás nem terjed ki a jelen Megállapodás megkötésére és aláírására.

A Felek rögzítik, hogy az esetleges korlátozás megszegéséből eredő teljes felelősség az aláírókat terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.

1. Az Engedélyes kijelenti, hogy megismerte és elfogadta a MÁV Zrt. Etikai Kódexét (<http://www.mavcsoport.hu/mav-csoport/etikai-kodex>), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Zrt. által lefolytatott eljárásban együttműködik a vizsgálókkal. Vállalja, hogy a MÁV Zrt. nevében eljáró személy(ek) Etikai Kódexet sértő cselekményé(ei)t jelzi a MÁV Zrt. által működtetett etikai bejelentő és tanácsadó csatornán keresztül.
2. Jelen megállapodás a Felek általi aláírás napján lép hatályba azzal, hogy amennyiben a Felek nem ugyanabban az időpontban írják alá a megállapodást, úgy a megállapodás hatályba lépésének napja az a nap, amikor a megállapodást a legutóbb aláíró fél aláírja.
3. Amennyiben jelen Megállapodás bármelyik rendelkezése vagy bármelyik melléklete bármely okból érvénytelen, érvénytelenné, vagy hatálytalanná válik, ettől függetlenül a Megállapodás többi rendelkezése hatályban marad, illetve az érvénytelenség jogkövetkezményeit a szerződésnek csak erre a részére kell alkalmazni.
4. A Felek rögzítik, hogy a jelen Megállapodásban rögzített igénybevétel a Létesítmény fennállásához kapcsolódik, ezért a Létesítmény esetleges elbontása vagy a Létesítménnyel összefüggő tevékenység felhagyása a Jelen Megállapodás automatikus megszűnését vonja maga után.
5. Jelen megállapodás ingatlan-nyilvántartási bejegyzésre nem jogosít.
6. A jelen Megállapodás bármely módosítása, kiegészítése csak írásban, valamennyi Fél aláírásával érvényes.
7. Felek rögzítik, hogy a jelen Megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

Felek rögzítik továbbá, hogy a jelen Megállapodásba foglalt jogviszonyuk fennállása alatt személyes adatokat csak és kizárólag a jelen Megállapodás teljesítéséhez szükséges mértékben kezelnek. Ez a korlátozás egyértelműen kiterjed a MÁV Zrt. Szerződésben feltüntetett munkavállalói, közreműködői, illetve teljesítési segédjei adataira is (név, szolgálati e-mail és telefonszám). Ezeket az adatokat a szerződő Felek bizalmasan kezelik.

A MÁV Zrt. kizárólag a jelen Megállapodás teljesítése érdekében kizárólag azon munkavállalói, közreműködői, illetve teljesítési segédjei részére biztosít a szerződő Fél személyes adataihoz hozzáférést, akik részére ez indokolt és munkakörük ellátásához vagy tevékenységük kifejtéséhez az feltétlenül szükséges. Felek rögzítik, hogy harmadik felek részére ezeket az adatokat kizárólag az Infotv. keretei között tehetik hozzáférhetővé.

Felek egybehangzóan rögzítik, hogy a GDPR 5. cikk (1) bekezdés b) pontja, valamint a 6. cikk (1) bekezdés b) pontja alapján kifejezetten jogszerűnek tekintik mindazon személyes adatok másik Fél általi kezelését, amely a jelen Megállapodásban foglalt jogosultságok és kötelezettségek teljesítése érdekében és az ahhoz szükséges mértékben indokolt.

1. Felek a jelen Megállapodásban nem, vagy nem kellő részletességgel szabályozott kérdések tekintetében jelen Megállapodás rendelkezéseiben szereplő jogszabályok, illetve a Ptk.-ban, valamint az egyéb vonatkozó magyar jogszabályokban foglaltakat tekintik irányadónak. A Felek megállapodnak, hogy jelen Megállapodásra a magyar jogot kell alkalmazni és a közöttük felmerülő vitás kérdéseket elsősorban tárgyalásos úton rendezik.
2. A jelen Megállapodás 7 (hét) számozott oldalból áll, és 4 (négy) eredeti, egymással tartalmilag és formailag mindenben megegyező példányban készült, melyet Felek elolvastak, közösen értelmeztek, és mint akaratukkal mindenben megegyezőt, jóváhagyólag írják alá.
3. Jelen megállapodásból 2 példány az Engedélyest, 2 példány a MÁV Zrt.-t illeti meg.

Melléklet:

* MÁV Zrt. Pályavasúti Területi Igazgatóság Budapest 23718-2/2022/MAV/MAV számon kiadott hozzájárulása
* MÁV Zrt. Infrastruktúra Fejlesztési Igazgatóság Döntés Előkészítési Osztály 20562-1/2022/MAV számon kiadott nyilatkozata
* MÁV Zrt. Környezetvédelem, Energetika és Minőségirányítás 23718-3/2022/MAV/MAV számon kiadott nyilatkozata

Budapest, …………………………..

…………………………..……….

MÁV Pályaműködtetési Zrt., mint vagyonkezelő képviseletében

Berecz Juliánna

ingatlanfenntartási és gazdálkodási igazgató

…………………………..

MÁV Pályaműködtetési Zrt., mint vagyonkezelő képviseletében

Széles Marinna

általános vezérigazgató-helyettes

Mór, …………………………..

…………………………….………………

Engedélyes képviseletében

Fenyves Péter

polgármester

|  |  |
| --- | --- |
| Jogi ellenjegyző: | Pénzügyi ellenjegyző: |
| Mór, 2025. ……………...…… | Mór, 2025. ……………...…… |
|  |  |
|  |  |
|  |  |
| ……………………………………..………... | ……………………………………..………... |
| dr Taba Nikoletta | Hossó Anita |
| jegyző | pénzügyi irodavezető |

megállapodás melléklete

A képen szöveg, papír, levél, menü látható

Előfordulhat, hogy a mesterséges intelligencia által létrehozott tartalom helytelen.

A képen szöveg, papír, könyv, levél látható

Előfordulhat, hogy a mesterséges intelligencia által létrehozott tartalom helytelen.

A képen szöveg, Párhuzamos, kézírás, dokumentum látható

Előfordulhat, hogy a mesterséges intelligencia által létrehozott tartalom helytelen.

A képen szöveg, papír, levél, Lenyomat látható

Előfordulhat, hogy a mesterséges intelligencia által létrehozott tartalom helytelen.A képen szöveg, levél, papír, dokumentum látható

Előfordulhat, hogy a mesterséges intelligencia által létrehozott tartalom helytelen.